[{"text_idx": "#000002", "text": "Mi plenumas mian formalan devon per mia raporto pri la 107a UK, okazinta en Montrealo inter la 6a \u2013 13a de au\u0306gusto 2022. Mia raporto estas publika kaj aperas en la retejo de HEA en la rubriko \u201eLa komitatano A vojag\u0302as\u201d, informante tiel ankau\u0306 la tutan hungaran esperantistaron. Kompreneble, mi estas oficiale reprezentanto nur de HEA. En la Komitato oni tamen konsideris min kiel reprezentanton de Hungario. Mi partoprenis jam la Duan Virtualan Kongreson, kvankam c\u0302eeste la montreala estis mia unua, ankau\u0306 kiel komitatano A."}, {"text_idx": "#000003", "text": "La protokoloj de la kunsidoj de la Komitato j\u0302us estas kompletigitaj. Tiuj estas publikaj kaj haveblaj en la retejo de UEA en Komitata Teko. Oni povas vidi kiom da laboro faris la Komitato kaj kiel granda tasko estis prepari c\u0302i tiujn protokolojn en tia kvalito. Ni danku al Aleks Kadar, aliaj provlegintaj estraranoj kaj al s-ro Roeb Moerbeek. En la lasta tago, en la lasta horo, estis ankau\u0306 h\u0302aosaj momentoj \u2013 kompreneble pro la temo, tamen, la laboron de la Komitato karakterizis g\u0302uste la malo. La Komitato kunvenis kvarfoje, c\u0302iuj dau\u0306ris c\u0302irkau\u0306 3-4 horojn, kaj poste okazigis kvar forumojn po 2-3 horoj, c\u0302iu pri jenaj temoj: Konsciigo, Kapabligo, Komunumo, Kunordigo."}, {"text_idx": "#000005", "text": "Unu el la plej gravaj decidoj de la UK estas la anonco pri la c\u0302i-jara okazigo de la 3a Virtuala Kongreso, kiu okazos la 24-27-ajn de Novembro."}, {"text_idx": "#000006", "text": "Mi c\u0302eestis c\u0302iujn kunsidojn. En la grupa laboro de la forumoj mi hazarde estis kune kun la prezidanto. Mi jam laboris kun li en Klaipeda pri letero adresita al Csaba Ko\u030bro\u0308si, la novelektita Prezidanto de la 77a sesio de la G\u0302enerala Asembleo de UN. La kunsidoj de la Komitato okazis hibride, c\u0302. duono de la membroj c\u0302eestis fizike kaj la aliaj estis perzume. Tiuj, kiuj estis kun ni tra la ekranoj, povis ankau\u0306 komenti seng\u0302ene, kaj ili partoprenis ankau\u0306 la sekretajn voc\u0302donojn. C\u0302i tio povas esti ankau\u0306 ekzemplo de la estonta funkciado de HEA. Vers\u0302ajne, pro la tempodiferencoj, niaj malproksimorientaj samideanoj ne multe dormis. Mia c\u0302ina samideano S-ino Chenji, ekzemple, kiu partoprenis aktive preskau\u0306 c\u0302iujn renkontig\u0302ojn..."}, {"text_idx": "#000007", "text": "La prezidanto de UEA gvidis la kunsidojn preskau\u0306 c\u0302iam. Li plenumis sian taskon senriproc\u0302e kaj estis edife, kiel li atentis c\u0302iujn c\u0302eestantojn kaj fizike kaj sur la ekranoj, por ke c\u0302iuj povu esprimi siajn opiniojn pri iu ajn temo seninterrompe, li neniam reprenis la vorton. La parolantoj estis disciplinitaj en siaj klopodoj eviti troan tempouzon. Mia parolado, kiel debutanto, montrig\u0302is iom pli longa."}, {"text_idx": "#000008", "text": "La nuna Kongreso estis posten-renoviga: c\u0302ies mandatoj eksvalidig\u0302as, kiam la postenoj estas reelektitaj, inkluzive de c\u0302iuj komitatanoj, estraranoj de la antau\u0306a ciklo, same la mandatoj de la c\u0302efdelegitoj. Tiel ankau\u0306 mia statuso kiel komitatano A oficialig\u0302is je tiu momento kaj validas por tri jaroj. Post la Kongreso jam antau\u0306 la fino de Au\u0306gusto la nova Estraro prezentis al la Komitato sian raporton pri la afero de la c\u0302efdelegitoj. G\u0302i estas disponebla ankau\u0306 en TEKO, g\u0302i estas ege interesa kaj grava legaj\u0302o, mi rekomendas viziti g\u0302in."}, {"text_idx": "#000009", "text": "La arang\u0302aj\u0302oj de la kongreso okazis en la ejoj de la Universitato de Montrealo kaj en proksima teatro. Du haloj estis nomitaj lau\u0306 hungaroj: memore al Vilmos Benczik kaj Gyo\u0308rgy Nanovszky. En la malferma ceremonio de la Kongreso la delegitoj bonvenigas la c\u0302eestantajn esperantistojn kaj, tra ili, la esperantistojn de la mondo nome de siaj landoj. Nun tamen tio okazis en alia sistemo ol antau\u0306e. Reprezentantoj de kontinentoj po unu faris tion. En la prezidantaro de la malferma ceremonio de la Kongreso sidis sur la scenejo ankau\u0306 Katalin Kova\u0301ts kaj Mo\u0301nika Molna\u0301r, kaj ambau\u0306 ili povis alparoli la publikon. Krom ili ne estis aliaj \u201efremlandanaj\u201d hungaroj. El Hungario krom ni estis nur du esperantistoj. La hungaraj esperantistoj influas la movadon ec\u0302 hodiau\u0306 decideme, mi menciu Zso\u0301fia Ko\u0301rodi kaj Stefan MacGill, kiujn mi gratulas c\u0302i tie kaj c\u0302i tiam, c\u0302ar ili estis elektitaj al la posteno de komitatano C. Krome mi devas mencii Istva\u0301n Ertl pro lia elstara laboro en la beletristikaj konkursoj , ekde ties komenco li jam tralegis kaj jug\u0302is pli ol tridek mil pag\u0302ojn da fikciaj konkursmaterialoj. Mi devas mencii katedrestron prof. Ilona Koutny, kiu gvidas unu el la du katedroj universitataj en la mondo. La nomoj de Literatura Mondo, Ka\u0301lma\u0301n Kalocsay kaj Gyula Baghy estis menciitaj tagon post tago, sed ni devas flegi ilian memoron. C\u0302iam malpli da homoj ja scias, kiu estis Pac\u0302jo! La agado de prof. Istva\u0301n Szerdahelyi estas vaste konata kaj aprezata, li havas simile elementan efikon g\u0302is hodiau\u0306. Mi ne kurag\u0302as pliprofundig\u0302i en la temo, c\u0302ar mi devus listigi multe pli da nomoj."}, {"text_idx": "#000011", "text": "La c\u0302eftemon de la kongreso reg\u0302isoris s-ro Mark Fettes. G\u0302i estos la temo de la sekva Tria Virtuala Kongreso \u2013 tie mi povos pli bone sekvi g\u0302in. Mi reliefigas malgrandan parton de lia artikolo, verkita en la revuo Esperanto en la septembra numero:"}, {"text_idx": "#000015", "text": "La IKU-libro nun estas senpage els\u0302utebla, kaj g\u0302i ankau\u0306 montras la altkvalitajn sciencajn prezentaj\u0302ojn pri diversaj temoj. Oni povas senpage els\u0302uti g\u0302in, krome pliaj informoj troveblas c\u0302i tie: "}, {"text_idx": "#000016", "text": "Mi ac\u0302etis la libron en Montrealo, por subteni kaj agnoski la senlacan, dedic\u0302itan laboron de la organizantoj kaj partoprenantoj, kaj precipe tiun de Amri Wandel. Mi jam spertis tion en Klaipeda c\u0302i-jare dum la Baltaj Tagoj, kie li same c\u0302eestis."}, {"text_idx": "#000019", "text": "Mia edzino lernis la lingvon kun s\u0302i la tutan semajnon..."}, {"text_idx": "#000024", "text": "Ondo de Esperanto publikigis aliajn artikolojn pri la kongreso, kiel c\u0302i tiu:"}, {"text_idx": "#000025", "text": "La kongreso estis pritraktata ankau\u0306 en la septembra numero de la revuo Esperanto, kies au\u0306doversio ankau\u0306 haveblas c\u0302i tie >"}, {"text_idx": "#000026", "text": "La tuta materialo de la Kongreso, inkluzive la \u201eDua Libro\u201d, els\u0302uteblas c\u0302i tie: "}, {"text_idx": "#000027", "text": "Mi kaptas la s\u0302ancon, por danki oficiale kaj persone al LoKoKo kaj mi adresos pri tio per persona mesag\u0302o prezidanton de LoKoKo, s-ron Normand Fleury, por lia elstara laboro, kiu ebligis arang\u0302i kaj teni tre sukcesan kongreson, kaj kiu g\u0302ojigis ankau\u0306 min per neforgeseblaj travivaj\u0302oj \u2013 la unuan oni certe neniam forgesos."}, {"text_idx": "#000028", "text": "Mia parolado okazis en la tria strategia kunsido de la Komitato, kiun mi detale prezentos sube, kaj post tio kiel g\u0302i estas registrita en la protokolo."}, {"text_idx": "#000029", "text": "Kiel nova komitatano mi debutis kun sep proponoj al la diskuto pri la strategia plano"}, {"text_idx": "#000034", "text": "Esperantistoj kune devas atentigi kaj averti la sociojn kaj la gvidantojn de la rilataj s\u0302tatoj kie ili log\u0302as-vivas \u2013 kune ni devas protesti jam en la frua fazo, sed ne partopreni en la konfliktoj!"}, {"text_idx": "#000036", "text": "La socialdemokratoj promesis malhelpi la militon antau\u0306 la Unua Mondmilito kaj poste ili hastis voc\u0302doni por g\u0302i en siaj propraj parlamentoj...deja\u0300 vu"}, {"text_idx": "#000038", "text": "2. Merkateca evoluo de Esperanto"}, {"text_idx": "#000039", "text": "Esperanto estus motoro de la merkatekonomio. Mi jam \u201evidas\u201d titolojn de artikoloj en j\u0302urnaloj: pli esperanto \u2013 pli dungiteco ktp."}, {"text_idx": "#000040", "text": "La komitato kaj ties estraro devas esplori kaj prilabori la gvidprincipojn kaj regulojn kaj institucian fonon por tia evoluo. Estu farota subkomisiono porcele kiun mi povus partopreni, komencu ni la laboron je la komenco de la sekvonta jaro !"}, {"text_idx": "#000041", "text": "UEA subtenu la laboron de la fakaj asocioj, kiuj okupig\u0302as pri ekonomia agado cele al utiligo de Esperanto en la praktikan vivon!"}, {"text_idx": "#000043", "text": "UEA strebu ig\u0302i vere monda organizaj\u0302o kun ligoj kaj agadoj en c\u0302iuj kontinentoj!"}, {"text_idx": "#000044", "text": "4. 25 procentojn de la aproboj de niaj proponoj liveris la hungaraj Esperantistoj en la Konferenco pri Estonteco de Eu\u0306ropo. Inter tiuj voc\u0302donoj estis pli ol 6 procentoj de simpatiantoj-subtenantoj."}, {"text_idx": "#000047", "text": "UEA revivigu la iaman Parlamentan Agadon!"}, {"text_idx": "#000048", "text": "7. \u201eUNESCO lernejoj/mezlerneoj\u201d- Ekzistas dekoj kaj dekoj da tiuj lernejoj kiuj kunlaboras kun UNESCO. Organizo de Esperanto leciono-tago en tiuj lernejoj eblas- sub la au\u0306spicio kaj egido de UNESCO . Ni pritraktu tion kun UNESCO!"}, {"text_idx": "#000049", "text": "8. La sukcesa ERASMUS+ programo \u2013 \u201eMultlingva akcelilo\u201d estu ripetita en la UNESCO lernejoj!"}, {"text_idx": "#000050", "text": "UEA subtenu ILEI-n pri la kampanjoj \u201eUnu leciono pri Esperanto por c\u0302iuj lernejanoj\u201d kaj \u201eMultlingva Akcelilo\u201d!"}, {"text_idx": "#000055", "text": "\u201eSZABOLCS citas ke \u201cNi estas popolo de la estonta tempo\u201d, kaj diverse konsideras pri historio kaj aktualo pri paco kaj ni, pri tio, c\u0302u ni estu patrujamantoj au\u0306 internaciistoj, pri merkateca agado, pri subteno al laboro de fakaj asocioj, pri sia laboro kun gravuloj en Hungario kiu indas imiton alilande, pri laboro kun najbaraj asocioj, pri revigligo de parlamenta agado, pri la laboro kaj la akiritaj spertoj rilate la Konferencon pri la Estonteco de EU, pri subteno al ILEI rilate la Multlingvan Akcelilon kaj \u201cUnu Leciono por c\u0302iuj\u201d, pri Uneskeca laboro, pri retaj televidoj, pri interkontinenta kunlaboro."}, {"text_idx": "#000057", "text": "Multaj pliaj miaj samlandanoj certe akompanos min al la kongreso en Torino. Kun la supraj spertoj mi preparas min por g\u0302i. Mi j\u0302us iniciatis tion, la hungara Esperanto-societo entreprenas prelegi pri Lajos Kossuth en la urbo, kie li longe vivis en ekzilo kaj poste mortis. Mi estas certa, ke la lingvopolitikaj opinioj kaj agadplanoj de Kossuth, esprimitaj en Danuba Unio en 1862 meritas atenton de la kongresanoj. Tiuj c\u0302i pensoj estas perfektaj antau\u0306aj\u0302o de tio, kion ni Esperantistoj pensas pri ili hodiau\u0306. Kompreneble tio estas la libereco kaj respondeco de la prelegonto, determini precize, kio estos inkluzivita en lia prezentaj\u0302o \u2012 se c\u0302i tiuj ne estosinkluditaj, tiam mi komentos en tiu c\u0302i senco. La prelego eble povus okazi kiel parto de la scienca programo, la limdato por kandidatig\u0302o estas la 31-a de januaro kaj la kondic\u0302oj videblas c\u0302i tie:"}, {"text_idx": "#000058", "text": "UEA invitas proponojn prelegi en IKU 2023 en Torino >"}, {"text_idx": "#000059", "text": "Kadre de la 108-a UK en Torino okazos la 76a sesio de la Internacia Kongresa Universitato (IKU). UEA invitas proponojn por IKU-prelegoj, kiuj estu sendataj al la IKU-sekretario amri@huji.ac.il plej laste la 31-an de januaro 2023. Kiel en Montrealo, ankau\u0306 en Torino la IKU-prelegoj povas esti virtualaj, nome eblos prelegi per Zoom."}, {"text_idx": "#000060", "text": "La proponoj estu pri interesaj, allogaj temoj kaj tau\u0306gaj por klera publiko. C\u0302iu propono enhavu mallongan resumon de la prelego kaj koncizan biografieton de la preleganto \u2013 sume ne pli ol unu pag\u0302on. Aparte estas bonvenaj proponoj de personoj, kiuj ne jam au\u0306 malofte prelegis en IKU. La proponoj estos profesie prijug\u0302itaj de la IKU-komisiono. Tiuj, kiuj ne estos elektitaj por la IKU, povos tamen esti konsiderataj por la Scienca Kafejo. C\u0302iu preleganto devas esti kongresano kaj mem zorgi pri sia alig\u0302o \u2013 estas facila fareble per la reta lig\u0302ilo: uk.esperanto.net/2023."}, {"text_idx": "#000061", "text": "Akceptita IKU-prelego estos rekompencita per honorario de 240 EUR. Por Scienca Kafejo \u2013 120 EUR. Duono de la honorario dependas de g\u0302ustatempa livero de la teksto."}, {"text_idx": "#000066", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]